Αυτοάνοσα νοσήματα σε παιδιά και εφήβους με Σακχαρώδη Διαβήτη τύπου 1
Creators: name: Καλαϊτζίδου, Ιωάννα Θεόδωρου
Publisher: name: Aristotle University of Thessaloniki
Year: 2023
Subjects: Αυτοάνοσα νοσήματα
Σακχαρώδης Διαβήτης τύπου 1
Παιδιά και έφηβοι
Autoimmune diseases
Type 1 Diabetes Mellitus
Children and adolescents

description: Εισαγωγή: Ο Σακχαρώδης Διαβήτης τύπου 1 (ΣΔτ1) αποτελεί ένα από τα πιο συχνά χρόνια νοσήματα της παιδικής και εφηβικής ηλικίας. Έχει παρατηρηθεί ότι τα παιδιά και οι έφηβοι με ΣΔτ1 παρουσιάζουν υψηλότερο επιπολασμό αυτοάνοσων νοσημάτων σε σχέση με τον γενικό πληθυσμό. Μέθοδοι και υλικά: Στην παρούσα αναδρομική μελέτη συμπεριλήφθηκαν παιδιά και έφηβοι έως 18 ετών, στους οποίους τέθηκε η διάγνωση του ΣΔτ1 την τελευταία δεκαετία και οι οποίοι παρακολουθούνται στη Μονάδα Σακχαρώδη Διαβήτη και Μεταβολισμού, Sweet Collaborative Center, της Β’ Παιδιατρικής Κλινικής Αριστοτελείου Πανεπιστημίου Θεσσαλονίκης, στο Πανεπιστημιακό Γενικό Νοσοκομείο Θεσσαλονίκης ΑΧΕΠΑ. Από τους φακέλους των ασθενών συλλέχθηκαν στοιχεία που αφορούσαν το ιστορικό, την κλινική εικόνα και εργαστηριακά ευρήματα. Αποτελέσματα: Από τους 267 φακέλους ασθενών που μελετήθηκαν, οι 203 πληρούσαν τα κριτήρια και συμπεριλήφθηκαν στην παρούσα μελέτη. Το 33% των παιδιών και εφήβων παρουσίασε κάποιο αυτοάνοσο νόσημα. Παράγοντες κινδύνου για εμφάνιση αυτοάνοσου νοσήματος ήταν το θήλυ φύλο (p=0,021), το οικογενειακό ιστορικό αυτοανοσίας (p=0,042) και τα θετικά για τον ΣΔτ1 αυτοαντισώματα (p=0,009). Τα αυτοάνοσα νοσήματα που καταγράφηκαν στους ασθενείς της παρούσας μελέτης ήταν η θυρεοειδίτιδα Hashimoto (27,6%), η κοιλιοκάκη (5,9%), η νόσος Graves (1,5%) και η αυτοάνοση γαστρίτιδα (0,5%). Η θυρεοειδίτιδα Hashimoto ήταν συχνότερη σε κορίτσια (p=0,021) και ασθενείς με ιστορικό θυρεοειδίτιδας Hashimoto σε συγγενείς πρώτου βαθμού (p=0,012). Η κοιλιοκάκη δεν συσχετίστηκε με το φύλο και την ηλικία διάγνωσης του ΣΔτ1 στη μελέτη μας, ενώ οι γονότυποι HLA-DRB1*03*07, HLA-DRB1*03*16, HLA-DRB1*04*- και HLA-DQB1*02*- εμφάνισαν θετική συσχέτιση με την εκδήλωσή της. Συμπεράσματα: Η παρούσα μελέτη δείχνει αυξημένη συχνότητα των αυτοάνοσων νοσημάτων σε παιδιά και εφήβους με ΣΔτ1. Η εμφάνιση των συννοσηροτήτων αυτών δεν σχετίστηκε με την ηλικία, για το λόγο αυτό χρειάζεται συνεχής και διαχρονική ανίχνευση αυτών των νοσημάτων. Περαιτέρω προοπτικές μελέτες με μεγαλύτερο δείγμα είναι απαραίτητες για τον καθορισμό των παραγόντων κινδύνου για την εκδήλωση αυτοάνοσων παθήσεων σε παιδιά και εφήβους με ΣΔτ1.
description: Introduction: Type 1 Diabetes Mellitus (T1DM) is one of the most common chronic diseases of childhood and adolescence. Children and adolescents with T1DM are more likely to develop autoimmune diseases than the general population. Materials and methods: This retrospective study included children and adolescents up to 18 years of age, who were diagnosed with T1DM in the last decade and followed in the outpatient Diabetes and Metabolism Unit, Sweet Collaborative Center, of the 2nd Pediatric Clinic of the Aristotle University of Thessaloniki, at the University General Hospital of Thessaloniki AHEPA. Information regarding medical history, clinical presentation and laboratory findings were collected from the patients' charts. Results: 203 patients were included in the present study. 33% of children and adolescents with T1DM presented with an autoimmune disease. Risk factors for autoimmune diseases were female gender (p=0.021), family history of autoimmunity (p=0.042) and positive T1DM autoantibodies (p=0.009). The most frequently diagnosed autoimmune disease was Hashimoto thyroiditis (27.6%), followed by celiac disease (5.9%), Graves’ disease (1.5%) and autoimmune gastritis (0.5%). Hashimoto thyroiditis was more common in girls (p=0.021) and patients with a family history of Hashimoto thyroiditis in first degree relatives (p=0.012). Celiac disease was not associated with gender and age at T1DM diagnosis, while HLA-DRB1*03*07, HLA-DRB1*03*16, HLA-DRB1*04*- and HLA-DQB1*02* genotypes - showed a positive association with celiac disease. Conclusion: The high prevalence of autoimmune diseases in children and adolescents with T1DM was confirmed in the current study. The diagnosis of these comorbidities was not associated with age, thus continuous and long-term screening for these diseases is recommended. Further studies are necessary to define the risk factors for the development of autoimmune diseases in children and adolescents with T1DM.